b'\n_START_ARTICLE_\nSudeettialueet\n_START_PARAGRAPH_\nSudeettialueet olivat ensimm\xc3\xa4isen maailmansodan j\xc3\xa4lkeen uuteen T\xc5\xa1ekkoslovakian valtioon liitettyj\xc3\xa4, p\xc3\xa4\xc3\xa4osin saksankielisi\xc3\xa4 alueita. Nimitys johtuu T\xc5\xa1ekin pohjoisrajan tienoilla sijaitsevasta Sudeettien vuoristosta. _NEWLINE_Ennen ensimm\xc3\xa4ist\xc3\xa4 maailmansotaa Sudeettialueet kuuluivat It\xc3\xa4valta-Unkariin ja muodostivat osan B\xc3\xb6\xc3\xb6mi\xc3\xa4 ja M\xc3\xa4\xc3\xa4ri\xc3\xa4, joihin kumpaankin kuului sek\xc3\xa4 saksan- ett\xc3\xa4 t\xc5\xa1ekinkielisi\xc3\xa4 alueita. Sodan j\xc3\xa4lkeen vanhat B\xc3\xb6\xc3\xb6min ja M\xc3\xa4\xc3\xa4rin alueet tulivat kokonaisuudessaan, my\xc3\xb6s saksankielisten alueiden osalta, kuulumaan uuteen T\xc5\xa1ekkoslovakian valtioon, mik\xc3\xa4 vahvistettiin Saint-Germainin rauhassa vuonna 1919._NEWLINE_Alueen saksankielisen v\xc3\xa4est\xc3\xb6n keskuudessa kuuluminen T\xc5\xa1ekkoslovakiaan her\xc3\xa4tti alusta l\xc3\xa4htien tyytym\xc3\xa4tt\xc3\xb6myytt\xc3\xa4, mit\xc3\xa4 Adolf Hitlerin oli my\xc3\xb6hemmin helppo k\xc3\xa4ytt\xc3\xa4\xc3\xa4 hyv\xc3\xa4ksi. Saksa vaati ja sai T\xc5\xa1ekkoslovakialta Sudeettialueet vuonna 1938 M\xc3\xbcnchenin sopimuksella. Vuonna 1939 alueen asukasluku oli 2\xc2\xa0943\xc2\xa0187 ja pinta-ala 22\xc2\xa0587 km\xc2\xb2. T\xc5\xa1ekkoslovakian alueella asui huomattava saksalaisv\xc3\xa4hemmist\xc3\xb6. Sudeetti\xc2\xadkriisin seurauksena T\xc5\xa1ekkoslovakia luovutti natsi-Saksan vaatimuksesta Sudeettialueensa sen hallintaan M\xc3\xbcnchenin sopimuksen mukaisesti vuonna 1938. Saksa muodosti alueesta Sudetenland-nimisen Reichsgau-alueen ja miehitti puoli vuotta my\xc3\xb6hemmin koko T\xc5\xa1ekkoslovakian. _NEWLINE_Saksalaismiehityksest\xc3\xa4 maa vapautui 1945 ja sudeettialue palautettiin T\xc5\xa1ekkoslovakialle samana vuonna. Sodan j\xc3\xa4lkeen vuosina 1945\xe2\x80\x931947 alueen noin 2,6 miljoonaa saksalaista karkotettiin presidentti Edvard Bene\xc5\xa1in s\xc3\xa4\xc3\xa4t\xc3\xa4mill\xc3\xa4 laeilla maasta. T\xc5\xa1ekit tekiv\xc3\xa4t jonkin verran kostoiskuja Saksaan siirtyvi\xc3\xa4 saksalaisia, etenkin aseensa luovuttaneita sotilaita kohtaan. Arviolta 30\xc2\xa0000 sudeettisaksalaista teloitettiin. _NEWLINE_Vuonna 1996 Saksa ja T\xc5\xa1ekki antoivat sovintojulistuksen, jossa t\xc5\xa1ekit valittivat syytt\xc3\xb6mien karkotettujen k\xc3\xa4rsimyksist\xc3\xa4. Karkotettujen Sudeettiliitto (saks. Sudetendeutsche Landsmannschaft) ei hyv\xc3\xa4ksy sopimusta edelleenk\xc3\xa4\xc3\xa4n._NEWLINE_Vuonna 2015 Sudeettiliitto luopui vaatimuksesta karkotettujen sudeettisaksalaisten omaisuuden palauttamisesta T\xc5\xa1ekin tasavallalta.'